Odo, per Dei voluntatem aux Burgundie, omnibus tam presentibus quam futuris in perpetuum. Notum sit omnibus modernis et posteris, quod ego, ex consensu uxoris mee Marie, laudante filio meo Hugone, concessi ecclesie Cisterciensi et in omni pace et libertate perpetua dimisi, quicquid consuetudinis habebam vel habere debebam in ejus possessionibus, gistam scilicet de Tarsulla, et si que alie erant vel fuerant inibi exactiones, exactiones quoque omnes quas habere debebam in vineis in territorio de Voona et de Flageio, pascua quoque in terra mea universa, ceteras quoque aizantias, sicut avus meus et pater meus ante concesserat, et in privilegio ejusdem ecclesie de No denominatur, simili ratione concedo, et domum, quam mater mea Marthildis extra muros Divionenses habebat, cum suis appenditiis, similiter et denuo, salva ecclesia Sancti Benigni. Hoc facio pro remissione pecatorum meorum et antecessorum meorum. Ne igitur hoc tam sollempne donum oblivio deleat vel ullius presumptio corrumpat, sigilli mei illud impressione confirmo. Hujus rei testes sunt: Haymo Rufus; Pontius Candard; Stephanus de Pulli; Guido prepositus, Gilbertus de Sancto Stephano; Philippus de Sancto Benigno; Galo de Buxeria, abbates: Robertus prior; Ado cellerarius de Cistercio. Factum est in manu Fastradi, abbatis Cistercii, anno ab incarnatione Domini M°C°LX°II°.